23/04/2014 | Administración LocalMunicipal
Vimianzo
Anuncio de notificación dun acordo da Xunta de Goberno Local

Ante a imposibilidade de notificar persoalmente e a través de correo postal a D. Christian Hernan Marten Occhi o contido da notificación de autorización, de oficio, para ocupación de vía pública con postos do mercadillo. Consorte co artigo 59.4 da Lei 30/92 do 26 de novembro de Réxime Xurídico das Administracións Públicas e do Procedemento Administrativo Común, procédese a publicación no BOP da Coruña da citada notificación. Poño no seu coñecemento que a XUNTA DE GOBERNO LOCAL, na sesión do día catro de novembro de dous mil trece, adoptou, entre outros, o seguinte acordo: Vista a relación dos postos do mercadillo que ten lugar tódolos xoves en Vimianzo que se atopan ocupados e que non foron solicitadas as correspondentes autorizacións para a ocupación de vía pública, polas persoas que se atopan desenvolvendo a venda ambulante, realizada polo encargado dos traballos de xestión do mercadillo, D. Eduardo Federico Parviainen Lajarin. Segundo a dita relación os postos do mercadillo ocupados sen que se solicitara a correspondente autorización son 21. Tendo en conta a Ordenanza Fiscal nº 13, reguladora da taxa por postos, barracas, casetas de venda, espectáculos ou atraccións situadas en terreo de uso público e industrias na rúa, ambulantes e rodaxe cinematográfica. Tendo en conta o establecido no artículo 75.1. b) do Regulamento de Bens das Entidades Locais, ó regular a utilización dos bens de dominio público, neste caso na modalidade de uso común especial normal. Considerando a atribución concedida ao alcalde polo artigo 21.1 da Lei 7/85, de 2 de abril, Reguladora das Bases de Réxime Local (LBRL). Considerando o disposto en canto á delegación de competencias nos artigos 23.2, b) da LBRL, e 53,2 do Real Decreto 2568/1986, de 28 de novembro; e no Decreto da alcaldía do día 22/06/2011, de delegación de atribucións na Xunta de Goberno Local. A Xunta de Goberno Local, por unanimidade, ACORDA: PRIMEIRO.- Aprobar a relación dos postos do mercadillo de Vimianzo (21 en total) que se atopan ocupando a vía pública, sen que as persoas que se atopan desenvolvendo a venda ambulante presentara a correspondente solicitude de autorización, que comeza na rúa A. Vázquez Mouzo con Said Bouchghilat e remata na rúa Castelao co posto de D.ª Beatriz Jiménez Borja. SEGUNDO.- Con esta aprobación enténdense outorgadas, de oficio, as autorizacións para ocupar a vía pública correspondentes a cada posto e apróbase a liquidación das taxas municipais que figuran na dita relación, que ascende a súa contía total a un importe de tres mil douscentos setenta euros con vinte céntimos (3.270,20.-) correspondente a 21 postos. TERCEIRO.- O incumprimento polos/as interesados/as dalgunha condición ou requisito esixido na indicada Ordenanza Fiscal nº 13, determinará a extinción dos efectos da autorización. CUARTO.- Notificar este acordo ós interesados e comunicarllo ós servizos económicos para o seu coñecemento e ós efectos oportunos.” A) Contra este acordo pode Vde interpoñer con carácter potestativo recurso de reposición no prazo dun mes desde que reciba a notificación, diante do mesmo órgano que o dictou. Tamén poderá Vde. recurrir directamente á vía xurisdiccional contencioso-administrativo, diante do Xulgado Provincial do Contencioso Administrativo durante o prazo de dous meses a partir do día seguinte ó da data da notificación, advirtíndolle que tamén poderá utilizar, pola súa conta, calquera outro recurso ou alegación que estime conveniente. B) No que respecta á liquidación económica provisional de oficio, como acto de trámite, outórgaselle un prazo de DEZ DIAS para facer alegacións. Unha vez que tal acordo se eleve a definitivo, contra este acordo de liquidación poderá interpoñer recurso de reposición, diante da Alcaldía-Presidencia, no prazo dun mes contado desde a recepción da presente notificación. Contra a resolución expresa ou presunta do recurso de reposición, poden os interesados interpoñer recurso contencioso-administrativo diante do Xulgado Provincial do Contencioso- Administrativo. O prazo para interpoñer o recurso contencioso-administrativo, será de dous meses contados dende o día seguinte o da notificación da resolución expresa ou se a resolución non fora expresa, o prazo será de 6 meses. PERÍODO DE PAGAMENTO: Na Tesourería do Concello, en horas de oficina, no prazo de: Para as liquidacións notificadas entre os días 1 e 15 de cada mes, dende a data da recepción da notificación ata o día 20 do mes posterior ou, se éste non fose hábil, ata o inmediato hábil seguinte. Para as liquidacións notificadas entre os días 16 e último de cada mes, dende a data da recepción da notificación ata o día cinco do segundo mes posterior o, si éste non fose hábil, ata o inmediato hábil seguinte. Transcorrido o prazo do pagamento voluntario procederase a súa recadación pola vía administrativa de constrinximento. O que lle notifico ós efectos oportunos. VIMIANZO, 15 de xaneiro de 2014 A Secretaria acc. (Resolución 1481, 31-12-2013) Bernal Eric George Francisco de Paula Siciliano” Acordo que se remite para a súa notificación Vimianzo, 11 de abril de 2014 O alcalde Manuel Antelo Pazos